Document ID: 32005R0241

KOMISJONI MÄÄRUS (EÜ) nr 241/2005,
11. veebruar 2005,
millega muudetakse nõukogu määrust (EÜ) nr 747/2001 seoses teatavate Iisraelist pärit toodete suhtes kohaldatavate ühenduse tariifikvootidega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. aprilli 2001. aasta määrust (EÜ) nr 747/2001, millega sätestatakse teatavate Vahemere maadega sõlmitud lepingute alusel sooduskohtlemiseks kõlblike toodete ühenduse tariifi- ja individuaalkvootide haldamine ning tunnistatakse kehtetuks määrused (EÜ) nr 1981/94 ja (EÜ) nr 934/95, (1) eriti selle artikli 5 lõike 1 punkti b,
ning arvestades järgmist:
(1)
Oma 31. jaanuari 2005. aasta otsusega (2) on nõukogu andnud loa ühelt poolt Euroopa ühenduste ja nende liikmesriikide ja teiselt poolt Iisraeli Riigi vahelise Euro-Vahemere assotsiatsioonilepingu protokollile allakirjutamise ja selle ajutise kohaldamise kohta, et võtta arvesse Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga.
(2)
Selle protokolliga nähakse ette uued tariifikvoodid ja muudatused määrusega (EÜ) nr 747/2001 sätestatud kehtivatesse tariifikvootidesse.
(3)
Uute tariifikvootide ja kehtivate tariifikvootide muudatuste rakendamiseks tuleb muuta määrust (EÜ) nr 747/2001.
(4)
2004. aasta uute tariifikvootide maht ja kehtivate tariifikvootide mahu suurenemine tuleks arvutada protokollis sätestatud põhimahtude põhjal proportsionaalselt, võttes arvesse enne 1. maid 2004 möödunud ajavahemikku.
(5)
Teatavate määruses (EÜ) nr 747/2001 sätestatud kehtivate tariifikvootide haldamise hõlbustamiseks tuleks määrusega (EÜ) nr 747/2001 (muudetud käesoleva määrusega) avatud tariifikvootide maksustamisel arvesse võtta nende kvootide raames imporditud koguseid.
(6)
Kuna EL-Iisraeli Euro-Vahemere assotsiatsioonilepingu protokolli kohaldatakse ajutiselt alates 1. maist 2004, tuleks käesolevat määrust kohaldada alates samast kuupäevast ning see peaks jõustuma niipea kui võimalik.
(7)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 747/2001 VII lisa muudetakse vastavalt käesoleva määruse lisale.
Artikkel 2
Kogused, mis on vastavalt määruse (EÜ) nr 747/2001 VII lisale ühenduses alates kvoodi kehtivusaja algusest vabasse ringlusse lubatud ja mis kuuluvad järjekorranumbritega 09.1303, 09.1306, 09.1310, 09.1318, 09.1329, 09.1352 ja 09.1360, tariifikvootide alla, maksustatakse tariifikvootide järgi, mis on avatud vastavalt määruse (EÜ) nr 747/2001 VII lisale, muudetud käesoleva määrusega.
Artikkel 3
Käesolev määrus jõustub Euroopa Liidu Teatajas avaldamise päeval.
Käesolevat määrust kohaldatakse alates 1. maist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. veebruar 2005

Labels: 3
18